Icoana Preasfintei Născătoare de 
Dumnezeu Hodighitria 


- Indrumătoarea - 
Cuvânt înainte 


Tainele Sfintei Icoane au început să se 
desluşească din ziua în care am primit Slujba şi 
istoricul Icoanei Maicii Domnului Odighitria 
din Monastirea Xenofont din Sfântul Munte. 
Citind istoricul, unele nedumeriri s-au desluşit, 
iar altele s-au ivit. Toate minunile săvârşite în 
biserica Mănăstirii Mihai Vodă erau aceleaşi 
cu cele ale Icoanei surori. Un lucru nou am 
aflat: Icoana are şi darul izbăvirii de cancer. 
Apoi am desluşit ceea ce eu duhovniceşte 
intuisem deja, că Paraclisul Icoanei se citeşte 
întotdeauna urmat de Acatistul Bunei Vestiri; 
Maica Domnului m-a luminat. 

A mai rămas un lucru spre desluşire: 
valoarea istorică. Am constatat, după ce am 
citit istoricul Icoanei din Xenofont, că Icoana 
din Mănăstirea Mihai Vodă este cu 120 de ani 

mai veche decât prima. Cu nevrednicie, în 
urma celor ştiute de mine, consider că înaintea 
celor două a existat o icoană şi mai veche care, 
probabil, s-a pierdut sau stă ascunsă. Este prea 
mult să mă gândesc că icoana din „Mihai 
Vodă" ar fi prima. Dar ştiu că icoanele noi se 
pictau după cele vechi făcătoare de minuni, 
după un ritual foarte strict. Adică: se spală cu 
apă curată (prima apă scoasă din fântână în 
ziua aceea) Icoana făcătoare de minuni. Apoi, 
cu apa astfel sfințită, se spală lemnul icoanei 
celei noi, gata pregătit pentru a fi pictat, pentru 
ca darul primei icoane să treacă la următoarea. 
Aşa a procedat Sfântul Cuvios Antonie de la 
Pecerska atunci când a venit în Sfântul Munte 
să picteze icoana nouă după chipul Portăriţei 
(Portaitissa), sfinţia lui punând Lavra Pecerska 
sub ocrotirea Sfintei Icoane. 

Pentru toate acestea, Maica Domnului 
să ne binecuvânteze şi să ne învrednicească să 
fim neobosiţi închinători şi slujitori ai acestei 
Sfinte Icoane Povăţuitoare, ce se prăznuieşte 
cu sărbătoare în fiecare an, la 21 ianuarie (stil 
nou). 


Binecuvântare si ajutor întru toate să se 

reverse peste toţi aceia care cu credinţă pentru 
Maica Domnului, nu în mod special pentru 
cele mărturisite, ci mult mai mult pentru 
infinită dragoste ce ne-o poartă ca o Maică a 
tuturor, vor săvârşi la nevoie, dar şi la bucurie, 
canonul Sfântului Paraclis al Povăţuitoarei de 
40 de ori, însoţit de Acatistul Bunei Vestiri. 
Şi mare dar va fi acolo unde Maica Domnului 
va găsi şi puţină credinţă, statornicie pentru 
rugăciune şi, sigur, ar fi bine ca, măcar de 4 ori 
pe timpul celor 40 de zile, canonul să fie citit 
chiar în faţa Sfintei Icoane. De 4 ori, pentru că 
aşa cântam „Dumnezeu este Domnul...", la 
începutul Paraclisului, şi pentru că Dumnezeu 
priveşte lumea din cele patru colţuri ale ei. 

Va adresez alese binecuvântări şi vă 
port întotdeauna în rugăciuni. Rugaţi-vă şi 
pentru mine,  nevrednicul preot Adrian 
Beldianu. 


Mănăstirea Mihai Vodă 
Bucureşti, Fondată în 1591 de voievodul Mihai 
Viteazul 


Una dintre icoanele făcătoare de minuni 
din Bucureşti, este icoana Maicii Domnului de 
la Mănăstirea Mihai Vodă. Ctitorie a Marelui 
Voievod Mihai Viteazul, mănăstirea fost 
ridicată la sfârşitul secolului al XVI-lea în 
urma unei făgăduinţe făcută Sfântului Nicolae. 

Din consemnările cronicarului muntean 
Radu Popescu şi ale cronicarului maghiar 
Szamoskâzy Istvan aflăm că, pe vremea când 
Mihai era Ban al Craiovei, fiind condamnat la 
moarte de către Alexandru Vodă cel Rău, în 
drum spre locul execuţiei, a cerut voie gărzilor 
să intre să se închine în Biserica Albă- 
Postăvari (demolată în timpul regimului 
comunist). Aici s-a rugat în faţa icoanei 
Sfântului Nicolae, căruia i-a făgăduit că-i va 
înălța o mănăstire în apropiere, dacă îl scapă de 
la moarte. Rugăciunea i-a fost ascultată şi, 
ajuns la locul execuţiei, călăul, speriat de 
chipul măreț al Banului Craiovei, a aruncat 
securea spunând ca nu poate să-l omoare pe 
acest om. Scăpând de la moarte, Mihai şi-a 
ținut făgăduiala şi a ridicat Mănăstirea cu 
hramul Sfântului Nicolae, cunoscută sub 


numele de Mănăstirea Mihai Vodă, bijuterie 
arhitectonică, în prezent monument UNESCO. 

În timpul regimului comunist, biserica 
a scăpat miraculos de buldozere. Se spune că în 
preziua demolării, Ceauşescu ar fi avut un vis 
cumplit, ce l-a determinat să renunţe la 
demolare şi să accepte soluția translatării. 
Astfel, biserica a fost translatată 289 m din 
Dealul Spirii (Dealul Uranus) în spatele 
clădirilor ce mărginesc Splaiul Independenţei, 
pe strada Sapienţei, după care a fost închisă şi 
nu s-a mai slujit în ea până în anul 1994. 

Pe placa din curtea bisericii sunt înscrise 
următoarele cuvinte: 

"Acest străvechi lăcaş ce strălucea 
odinioară pe Dealul Uranus, fiind cea mai 
frumoasă cetate medievală a scăpat de 
vitregiile vremurilor din urmă fiind strămutată 
în anul 1985 în strada Sapienţei. Din mila lui 
Dumnezeu, Biserica a fost redeschisă în anii de 
arhipăstorire a P.S. Teoctist Patriarh al BOR, 
sfințită şi predată cultului la 17 aprilie 1994 de 
către P.S. Teodosie Snagoveanul şi încredinţată 
P.S. Preot Adrian Beldianu”. 


Din relatările părintelui paroh Adrian 
Beldianu aflăm că a doua zi după sfințirea 
bisericii, doamnele venite pentru curățenie au 
constatat că Icoana Maicii Domnului, pictată 
pe un fond albastru deschis, crăpată pe mijloc 
şi deteriorată, este fierbinte şi nu poate fi 
scoasă din lada în care se afla. Iniţial, părintele 
a crezut că Icoana s-a înfierbântat din cauza 
unor posibile lumânări aprinse în faţa ei, dar în 
biserică nu ardeau lumânări şi atunci părintele 
cu bucurie amestecată cu teama sfântă a 
constatat că este vorba de o minune. Văzând 
starea Icoanei, s-a gândit că Maica Domnului îl 
îndeamnă pe această cale să o restaureze. 

În timpul lucrării de restaurare, 
realizată de una dintre cele mai cunoscute 
restauratoare, specialistă în icoane cantacuzine, 
Irina Predescu, a ieşit la iveală inscripția cu 
numele Icoanei, Odighitria, însemnul donaţiei 
făcute de monahul Ioan din Rusicon (Muntele 
Sfânt), anul 1666 şi semnătura acestuia. 
Odighitria (Hodighitria) înseamnă "cea care te 
povăţuieşte şi care te întâmpină", "te previne 
înainte de necazuri”. Icoana era un dar pentru 

Mihai Viteazul, însă a ajuns la Bucureşti la 
mult timp după moartea voievodului. 

Părintele paroh dându-şi seama nu 
numai de valoarea istorică a Icoanei, cât şi de 
valoarea duhovnicească, a apelat la studenţii 
din Salonic cu rugămintea de a-i căuta istoricul 
şi Slujba Icoanei. 

Până să primească răspuns, atât 
părintele, cât şi credincioşii au constatat cum 
Icoana începe să li se descopere în mod 
miraculos, la praznicele Sfinţiei Sale, îşi 
schimbă faţă, se îmbujorează, adunând sau 
desfăcând sfânta gură. În momentele de 
cumpănă din timpul lucrărilor de restaurare a 
Bisericii Mihai Vodă, Icoana se întrista sau se 
lumina. 

A urmat apoi cea mai mare minune 
trăită de o credincioasă, care din cauza unei 
intervenţii chirurgicale a fost anunţată de 
doctori că nu va avea copii. Zdrobită de veste, 
s-a lăsat convinsă de o prietenă să vină la 
biserică. Părintele a sfătuit-o şi 1-a dat canon să 
săvârşească neîntrerupt, timp de 40 de zile, 
Paraclisul Icoanei Maicii Domnului, iar la 
sfârşit Acatistul Bunei Vestiri. Nu după mult 

timp, femeia l-a anunţat pe părinte că va avea 
un prunc. S-a născut o fetiță sănătoasă şi 
frumoasă, primul copil închinat Maicii 
Domnului  Odighitria. Au urmat şi alte 
asemenea minuni, tineri care s-au căsătorit, 
bolnavi care primeau alinare şi vindecare. 

Mai târziu, părintele paroh a primit 
Slujba şi istoricul Icoanei Maicii Domnului 
Odighitria din Mănăstirea Xenofon din Sfântul 
Munte Athos. Citind istoricul, părintele a 
constatat că toate minunile săvârşite în biserica 
Mănăstirii Mihai Vodă sunt aceleaşi cu cele ale 
Icoanei surori. A mai aflat un lucru nou că 
Icoana are şi darul izbăvirii de cancer. "Apoi 
am desluşit ceea ce eu duhovniceşte intuisem 
deja, că Paraclisul Icoanei se citeşte 
întotdeauna urmat de Acatistul Bunei Vestiri; 
Maica Domnului m-a luminat. 

Maica Domnului să ne binecuvânteze şi 
să ne  învrednicească să fim  neobosiţi 
închinători şi slujitori ai acestei Sfinte Icoane 
Povăţuitoare, ce se prăznuieşte cu sărbătoare în 
fiecare an, la 21 ianuarie (stil nou)."! 

Paraclisul Icoanei Preasfintei 
Născătoare de Dumnezeu Hodighitria 


— Îndrumătoarea - 
Preotul zice: Binecuvântat este Dumnezeul 
nostru totdeauna, acum şi pururea si în vecii 
vecilor. 
Noi zicem: Slavă Ţie, Doamne (de 3 ori) 
Urmează: Împărate ceresc, Mângâietorule, 
Duhul adevărului, care pretutindenea eşti si 
toate le împlineşti, vistierul bunătăţilor şi 
datătorule de viaţă, vino şi te sălăşluieşte întru 
noi şi ne curăţeşte pe noi de toată întinăciunea 
si mântuieşte, Bunule, sufletele noastre. 
Sfinte Dumnezeule, Sfinte tare, Sfinte fără de 
moarte, miluieşte-ne pe noi! (de 3 ori), 
Tatăl nostru, Care eşti în ceruri, sfinţească-se 
numele Tău, vie împărăţia Ta, facă-se voia Ta, 
precum în cer aşa şi pe pământ. Pâinea noastră 
cea spre ființă dă-ne-o noua astăzi şi ne iartă 
nouă greşelile noastre, precum şi noi iertam 
greşiţilor noştri şi nu ne duce pe noi în ispită, ci 
ne izbăveşte de cel viclean. Că a Ta este 
împărăţia şi puterea şi slava, a Tatălui şi Fiului 
şi Sfântului Duh. 

Doamne miluieşte (de 12 on), 

Veniţi să ne închinăm Împăratului 
Nostru Dumnezeu! 

Veniţi să ne închinam şi să cădem la 
însuşi Hristos, Împăratul nostru Dumnezeu! 

Veniţi să ne închinam şi să cădem la 
însuşi Hristos, Împăratul şi Dumnezeul nostru! 
(de 3 ori) 


PSALMUL 142 

Doamne, auzi rugăciunea mea, ascultă cererea 
mea, întru credincioşia Ta, auzi-mă, întru 
dreptatea Ta. 

Să nu intri la judecată cu robul Tău, că nimeni 
din cei vii nu-i drept înaintea Ta. 

Vrăjmaşul prigoneşte sufletul meu şi viata mea 
o calcă în picioare; făcutu-m-a să locuiesc în 
întuneric ca morţii cei din veacuri. 

Mâhnit e duhul în mine şi inima mea 
încremenită în lăuntrul meu. 

Adusu-mi-am aminte de zilele cele de demult; 
cugetat-am la toate lucrurile Tale, la faptele 
mâinilor Tale m-am gândit. 

Întins-am către Tine mâinile mele, sufletul meu 
ca un pământ însetoşat. 

Degrab' auzi-mă, Doamne, că a slăbit duhul 

meu. Nu-ţi întoarce faţa Ta de la mine, ca să nu 

mă asemăn celor ce se pogoară în mormânt. 

Fă să aud dimineaţa mila Ta, că la Tine mi-e 

nădejdea. Arată-mi calea pe care voi merge, că 

la Tine am ridicat sufletul meu. 

Scapă-mă de vrăjmaşii mei, că la Tine alerg, 

Doamne. 

Învaţă-mă să fac voia Ta, că Tu eşti 

Dumnezeul meu. Duhul Tău cel bun să mă 

povăţuiască la pământul dreptăţii. 

Pentru numele Tău, Doamne, dăruieşte-mi 

viață. Întru dreptatea Ta scoate din necaz 

sufletul meu. 

Fă bunătate de stârpeşte pe vrăjmaşii mei şi 

pierde pe toți cei ce necăjesc sufletul meu, că 

eu sunt robul Tău. 

Dumnezeu este Domnul şi S-a arătat nouă. 

Bine este cuvântat, Cel ce vine întru numele 

Domnului (de 4 ori). 

Troparele Paraclisului 

Glas IV 

Să ne închinam toţi cu evlavie Sfintei Icoane a 

îndrumătoarei şi către aceasta din suflet să 

strigăm: că Ceea ce eşti ajutătoare şi caldă 

apărătoare, dă-ne nouă totdeauna ajutorul Tău 
cel cald, Născatoare de Dumnezeu, Fecioară 
Marie, şi de toate bolile izbăveşte-ne. 

Slavă Tatălui şi Fiului şi Sfântului Duh 

Şi acum şi pururea şi în vecii vecilor. 

Nu vom tăcea, Născătoare de Dumnezeu, 
pururea a spune puterile Tale, noi, nevrednicii. 
Că de nu ai fi stat Tu înainte rugându-te, cine 
ne-ar fi izbăvit dintru atâtea nevoi? Sau cine 
ne-ar fi păzit până acum slobozi? Nu ne vom 
depărta de la Tine, Stăpână, că Tu mântuieşti 
pe robii Tăi pururea din toate nevoile. 


PSALMUL 50 

Miluieşte-mă, Dumnezeule, după mare mila Ta 
Şi după mulţimea îndurărilor Tale, şterge 
fărădelegea mea. 

Mai vârtos mă spală de fărădelegea mea şi de 
păcatul meu mă curăţeşte. 

Ca fărădelegea mea eu o cunosc şi păcatul meu 
înaintea mea este pururea. 

Ție unuia am greşit şi rău înaintea Ta am făcut, 
aşa încât drept eşti Tu întru cuvintele Tale şi 
biruitor când vei judeca Tu. 

Că iată întru fărădelege m-am zămislit şi în 
păcate m-a născut maica mea. 

Că iată adevărul ai iubit; cele ncarătate şi cele 
ascunse ale înţelepciunii Tale mi-ai arătat mie. 
Stropi-mă-vei cu isop şi mă voi curăţi; spăla- 
mă-vei şi mai vârtos decât zăpada mă voi albi. 
Auzului meu vei da bucurie şi veselie; bucura- 
se-vor oasele mele cele smerite. Întoarce faţa 
Ta de către păcatele mele şi toate fărădelegile 
mele şterge-le. 

Inimă curată zideşte întru mine, Dumnezeule şi 
duh drept înnoieşte întru cele dinlăuntru ale 
mele. 

Nu mă lepăda de la faţa Ta şi Duhul Tău cel 
Sfânt nu-L lua de la mine. 

Dă-mi mie bucuria mântuirii Tale şi cu Duh 
stăpânitor mă întăreşte. 

Învăţa-voi pe cei fără de lege căile Tale, şi cei 
necredincioşi la Tine se vor întoarce. 
Izbăveşte-mă de vărsarea de sânge, 
Dumnezeule, Dumnezeul mântuirii mele; 
bucura-se-va limba mea de dreptatea Ta. 
Doamne, buzele mele vei deschide şi gura mea 
va vesti lauda Ta. 

Că de ai fi voit jertfă, Ți-aş fi dat; arderile de 
tot nu le vei binevoi. 

Jertfa lui Dumnezeu: duhul umilit; inima 
înfrântă şi smerită Dumnezeu nu o va urgisi. 

Fă bine, Doamne, întru bunăvoirea Ta, 
Sionului, şi să se  zidească zidurile 
Ierusalimului. 

Atunci vei binevoi jertfa dreptăţii, prinosul şi 
arderile de tot; atunci vor pune pe altarul Tău 
viței. 


CANONUL 
CANTAREA 1 (GLAS VIII) 


Apa trecând-o ca pe uscat şi din răutatea 
egiptenilor scăpând,  israeliteanul striga: 
Izbăvitorului şi Dumnezeului nostru să-l 
cântăm. 


Stih: Preasfântă Nascătoare de Dumnezeu, 
miluieşte-ne pe noi. 


Tu eşti apărătoare şi ajutor, Ceea ce eşti plină 
de har, îndrumătoare Marie, celor ce cu 

credință şi cu dragoste caută la grabnica Ta 
mijlocire, Preacurată. 

Maică fiind Izbăvitorului, izbăveşte de toate 
primejdiile şi greutățile pe cei ce cu credință 
cheamă în tot ceasul numele Tău cel cinstit de 
îndrumătoare. 

Venit-a Icoana Ta cea minunată din Vatoped 
prin chemare nevăzută în sfânta stană a 
Xenofontului, revărsând nouă har, 
îndrumătoare. 


Slavă Tatălui şi Fiului şi Sfântului Duh. 


Tămăduiri izvorăşte în chip minunat tuturor 
credincioşilor Icoana Ta cea dumnezeiască, de 
aceea cântam ie cântare de mulțumire, tot 
sufletul drepteredincioşilor. 


Şi acum şi pururea şi în vecii vecilor. 
Fiind bolnav cu trupul şi cu sufletul, cercetării 
celei Dumnezeieşti şi purtării Tale de grijă 


învredniceşte-mă Tu, Maica lui Dumnezeu, ca 
Ceea ce eşti bună şi Născătoarea Celui Bun. 

CANTAREA A 3-A 


Doamne, Cel ce ai făcut cele de deasupra 
crugului ceresc şi ai zidit Biserica, Tu pe mine 
mă întăreşte întru dragostea Ta, că Tu eşti 
marginea doririlor şi credincioşilor întărire, 
Unule, lubitorule de oameni. 


Stih: Preasfântă Născătoare de Dumnezeu, 
miluieşte-ne pe noi. 


Din cer, Fecioară, cu privirea Ta senină, vezi 
pe cei ce stau la Icoana Ta, Preacurată. 
Împlineşte, Te rugăm, cererile noastre, 
Născătoare de Dumnezeu, ca Ceea ce eşti 
Maica îndurată a Atotţiitorului. 

Har şi milă din belşug revarsă Icoana Ta, 
Preacurată, pe care o numim, Fecioară, 
îndrumătoare, şi vindecă totdeauna patimile 
cele netămăduite ale celor ce aleargă la Tine. 
Harul Tău cel luminat care cu adevărat a ieşit 
în toată lumea din sfânta Ta Icoană, degrab' 
întâmpină pe cei ce sunt în primejdii şi dureri, 
Fecioară îndrumătoare; pentru aceasta pe Tine 
Te lăudam. 

Slavă Tatălui şi Fiului şi Sfântului Duh. 


Femeilor neroditoare le dai rod, Preacurată, şi 
din calea pierzării, la Domnul îi călăuzeşti, sub 
acoperământul Tău cel sigur, pe cei ce se 
pocăiesc din inimă, Tu, singura îndrumătoare. 


Şi acum şi pururea şi în vecii vecilor. 


Fiind cuprins de neputințe cumplite şi de 
chinurile bolilor, Tu, Fecioară, ajută-mi; cer 
ajutorul Tău, Fecioară, că pe Tine Te ştiu 
comoară de  tămăduiri  neîmpuţinată şi 
necheltuită, Ceea ce eşti cu totul fără de 
prihană. 


CATAVASIE 


Izbăveşte de toată stricăciunea şi primejdia şi 
necazul pe cei ce caută la acoperământul Tău 
cel dumnezeiesc, ca Ceea ce eşti îndrumătoare 
tuturor, Născătoare de Dumnezeu. 

Caută cu  milostivire, cu totul lăudată, 
Născătoare de Dumnezeu, spre necazul cel 

cumplit al trupului meu şi vindecă durerea 
sufletului meu. 

Ceea ce eşti rugătoare caldă şi zid nebiruit, 
izvor de milă si lumii scăpare, cu dinadinsul 
strigăm către Tine, Născătoare de Dumnezeu, 
Stăpână: Vino degrab' şi ne izbăveşte pe noi 
din nevoi, Ceea ce eşti singură grabnic 
folositoare. 


Ectenie pentru cei pentru care se face 
Paraclisul. 


ECTENIE SI SEDEALNA (GLAS II) 


Izvor de bunătăţi ni s-a dat nouă Icoana Ta cea 
Preacinstită Fecioară îndrumătoare, de care 
noi, apropiindu-ne cu credinţă, ne umplem de 
bucurie sfântă şi vestim tuturor lucrarea 
minunilor Tale celor multe, Curată. 


CANTAREA A 4-A 


Auzit-am, Doamne, taina rânduielii 'Tale, am 
înţeles lucrurile Tale şi am  preaslăvit 
Dumnezeirea 'Ta. 

Stih: Preasfântă Născătoare de Dumnezeu, 
miluieşte-ne pe noi. 


Icoana Ta cea preacinstită, Fecioara Stăpână, 
întărire s-a făcut nouă, robilor Tăi, şi izbăvire 
din primejdii. 

Harul Tău vestesc cei izbăviţi din boli şi 
necazuri, Născătoare de Dumnezeu, 
îndrumătoare, că Tu ne întâmpini pretutindeni, 
Preacurată. 

Întărire si tămăduire dăruieşte celor suferinzi în 
necazurile vieţii, Născătoare de Dumnezeu, 
îndrumătoare, ca Ceea ce eşti izvor nesecat al 
milei. 

Slavă Tatălui şi Fiului şi Sfântului Duh. 
Curăţire păcatelor noastre şi izbăvire de greşeli 
cere pentru cei ce aleargă cu credință la 
acoperământul Tău, Născătoare de Dumnezeu, 
îndrumătoare. 


Şi acum şi pururea şi în vecii vecilor. 

Nădejde şi întărire şi zid de scăpare nemişcat 
câştigându-te pe Tine, Ceea ce eşti întru tot 
lăudată, de tot necazul ne izbăvim. 


CANTAREA A 5-A 


Luminează-ne pe noi, Doamne, cu poruncile 
Tale şi cu braţul Tău cel înalt; pacea Ta dă-ne- 
o nouă, lubitorule de oameni. 


Stih: Preasfântă Născătoare de Dumnezeu, 
miluieşte-ne pe noi. 


Întinde, Curată, acoperământul Tău cel 
prealuminos către Biserica „Sf. Mare Muceniţă 
Ecaterina” cea cinstită, care se înfrumuseţează 
cu Icoana Ta, îndrumătoare. 

Ai auzit glasul celor ce cu credinţă se roagă Ție 
si ai vindecat, îndrumătoare, de boli grele pe 
cei suferinzi care aleargă la Tine. 

Ceea ce singură, în chip minunat, ai purtat pe 
Dumnezeu în trup, Tu, îndrumătoare, ne vii în 
întâmpinare pretutindeni şi celor ce cer de la 
Tine le împlineşti toate cererile. 

Slavă Tatălui şi Fiului şi Sfântului Duh. 


Arătatu-Te-ai Mănăstirii Xenofontului lauda 
dumnezeiască, Născătoare de Dumnezeu, şi 
tuturor creştinilor îndrumătoare şi mare 
Apărătoare, şi nouă celor ce Te cinstim. 


Şi acum şi pururea şi în vecii vecilor. 


Tămăduieşte, Curată, neputinţa sufletului meu, 
învrednicindu-mă cercetării Tale, şi sănătate, 
cu rugăciunile Tale, dăruieşte-mi. 


CANTAREA A 6-A 


Rugăciunea mea voi vărsa către Domnul şi Lui 
voi spune scârbele mele; că s-a umplut sufletul 
meu de răutăţi şi viata mea s-a apropiat de iad, 
şi ca lona mă rog: „Dumnezeule, din 
stricăciune scoate-mă!" 


Stih: Preasfântă Născătoare de Dumnezeu, 
miluieşte-ne pe noi. 

Bolile cele grele le tămăduieşti şi dăruieşti 
ajutor cald celor ce cer de la Tine, Născătoare 
de Dumnezeu, Curată îndrumătoare; de aceea 
propovăduim pururea minunile Tale pe care le 
faci neîncetat. 

Mai luminos decât soarele este pretutindeni 
acoperământul Tău, Fecioară; Tu vindeci boala 
cancerului şi dezlegi legăturile nerodirii celor 
ce cu evlavie cer harul Tău, Cinstită 
îndrumătoare. 

Pe Tine aflându-te zid şi mângâiere 
dumnezeiască, Biserica „Sf. Mare Muceniţă 
Ecaterina” se măreşte cu Icoana Ta cea sfântă, 
Născătoare de Dumnezeu, îndrumătoare; pe 
care tot glasul o laudă ca pe o păzitoare şi mare 
scăpare. 


Slavă Tatălui şi Fiului şi Sfântului Duh. 


Prin valurile vieţii la limanul mântuirii duci, 
Fecioară, ca o îndrumătoare a tuturor şi 
Acoperământ, pe cei ce sunt înviforaţi, în 
primejdii, în dureri şi în necazuri, prin apărarea 
Ta, totdeauna. 

Şi acum şi pururea şi în vecii vecilor. 


Acum zac în patul durerilor şi nu este 
tămăduire trupului meu; ci mă rog Ţie, Celei 
bune, care ai născut pe Dumnezeu, Mântuitorul 
lumii şi Tămăduitorul bolilor, ridică-mă din 
stricăciunea durerilor. 


CATAVASIILE CANTARII A 3-A 


Izbăveşte de toată stricăciunea şi primejdia şi 
necazul pe cei ce caută la acoperământul Tău 
cel dumnezeiesc, ca Ceea ce eşti îndrumătoare 
tuturor, Născătoare de Dumnezeu. 

Caută cu  milostivire, cu totul lăudată, 
Născătoare de Dumnezeu, spre necazul cel 
cumplit al trupului meu şi vindecă durerea 
sufletului meu. 


Ectenie pentru cei pentru care se săvârşeşte 
Paraclisul. 

CONDACUL (GLAS II) 


Îndrumătoarea noastră şi pavăză în toată viaţa 
eşti, Preacurată; de aceea, de Icoana Ta cea 
sfântă apropiindu-ne, strigăm Ție: îndrumă-ne 
pe noi către cele mai bune. 

PROCHIMEN 


Pomeni-voi numele Tău în tot neamul şi 
neamul. 


Stih: Ascultă, fiică, şi vezi şi pleacă urechea ta 
şi uită poporul tău şi casa părintelui tău. 


EVANGHELIA DE LA LUCA 


„In zilele acelea, sculându-se Maria, s-a dus în 
grabă la munte, într-un oraş al lui luda, şi a 
intrat în casa lui Zaharia şi s-a închinat 
Elisabetei. lar când a auzit Elisabeta închinarea 
Mariei, pruncul a săltat în pântecele ei; şi 
Elisabeta s-a umplut de Duh Sfânt şi cu mare 
glas a strigat şi a zis: Binecuvântată eşti tu între 
femei si binecuvântat este Rodul pântecelui 

tău! Şi de unde mie aceasta, ca să vină la mine 
Maica Domnului meu? Căci iată, cum veni la 
mine glasul închinării tale, pruncul a săltat de 
bucurie în pântecele meu. Şi fericită este aceea 
care a crezut că se vor împlini întocmai cele 
spuse ei de la Domnul. Atunci a zis Mana: 
Măreşte, sufletul meu, pe Domnul şi s-a 
bucurat duhul meu de Dumnezeu, Mântuitorul 
meu, că a căutat spre smerenia roabei Sale. Că 
iată, de acum mă vor ferici toate neamurile, 
pentru că mi-a făcut mie mărire Cel Puternic, şi 
sfânt este numele Lui. Şi a rămas Maria 
împreună cu Elisabeta, ca la trei luni. Apoi s-a 
întors la casa sa." 


Slavă Tatălui şi Fiului şi Sfântului Duh. 


Părinte, Cuvântule şi Duhule, Treime Sfântă, 
curăţeşte mulțimea greşelilor noastre. 


Şi acum şi pururea şi în vecii vecilor. 


Pentru rugăciunile Născătoarei de Dumnezeu, 
Milostive,  curăţeşte mulţimea  greşelilor 
noastre. 

Stih: Miluieşte-ne, Dumnezeule, după mare 
mila Ta şi după mulţimea îndurărilor Tale, 
curăţeşte toate fărădelegile noastre. 


(GLAS IV) 


Îndreaptă-i pe căile pocăinţei, Preacurată, ca o 
îndrumătoare, pe cei ce se roagă Ție cu 
credinţă; şi izbăveşte din nevoi şi din grelele 
necazuri şi feluritele ispite pe cei ce strigă către 
ajutorul Tău mântuitor, Pururea Fecioară; că 
apărarea Ta cea caldă întotdeauna vine în 
întâmpinare şi mântuieşte din mari primejdii; 
de aceea vestim, Stăpână, multele Tale minuni. 


Preotul zice: 

Mântuieşte, Dumnezeule, poporul Tău, şi 
binecuvântează moştenirea Ta.  Cercetează 
lumea Ta cu milă şi cu îndurări. Înalţă fruntea 
dreptmăritorilor creştini şi trimite peste noi 
milele Tale cele bogate. Pentru rugăciunile 
Preacuratei Stăpânei noastre Născătoarei de 
Dumnezeu şi pururea Fecioarei Maria; cu 

puterea CNS și de viaţă făcătoarei Cruci; cu 

inst netrupești 
puteri; pentru rugăciunile cinstitului, măritului 
prooroc Înaintemergătorului şi clei 
Ioan; ale Sfinţilor, măriţil întru tot 
lăudaţilor Apostoli; ale celor între Sfinţi, 
părinţii noştri, mari dascăli ai lumii şi ierarhi: 
Vasile cel Mare, Grigorie de Dumnezeu 
cuvântătorul şi loan Gură de Aur; Atanasie cel 
Mare, Chiril, Nicolae al Mirelor Lichiei şi 
Spiridon al Trimitundei, făcătorii de minuni; 
ale Sfinţilor,  măriţilor, bunilor biruitori 
mucenici; ale Preacuvioşilor şi de Dumnezeu 
purtători părinţii noştri: Grigorie Decapolitul, 
Nicodim cel Sfinţit şi Dimitrie cel Nou; ale 
Sfinţilor şi drepţilor dumnezeieşti părinţi: 
Ioachim şi Ana; ale Sfântului a cărui pomenire 
o săvârşim astăzi, şi pentru ale tuturor sfințilo 
rugămu-ne, Multmilostive, Doamne, auzi-ne pe 
noi, păcătoşii, şi ne miluieşte pe noi. 


Doamne miluieşte (de 12 ori), apoi ecfonisul: 

Cu mila şi cu îndurările şi cu iubirea de oameni 

ale Unuia-Născut Fiului Tău, cu Care eşti 

binecuvântat, împreună cu Preasfântul şi bunul 
31 


şi de viaţă făcătorul Tău Duh, acum şi pururea 
ŞI în vecii vecilor. 


CANTAREA A 7-A 


Tinerii cei ce au mers din ludeea în Babilon 
oarecând, cu credinţa Treimii văpaia cuptorului 
au călcat-o, cântând: „Dumnezeul părinţilor 
noştri, bine eşti cuvântat." 


Stih: Preasfântă Născătoare de Dumnezeu, 
miluieşte-ne pe noi. 


Întâmpinându-i pe toţi cu harul Tău cel 
dumnezeiesc, îndrumătoare Fecioară, vindecă 
toate bolile şi tot necazul şi veseleşte pe cei ce 
cântă: „Dumnezeul părinţilor noştri, bine eşti 
cuvântat". 

Tot glasul vesteşte minunile Tale, 
îndrumătoare, că îi ajuţi degrabă pe toţi şi 
veseleşti pe cei ce-Ţi cântă: „Bucură-Te, 
Fecioară Curată, Apărătoarea noastră!". 

Sfântă Ta Icoană sfinţeşte pe cei ce cad la ea 
cu credință; căci, patrunsă de lumina cea 
nematerialnică a harului Tău cel bogat, 

conduce tainic către lumină pe cei ce Te laudă 
pe Tine, Fecioară. 


Slavă Tatălui şi Fiului şi Sfântului Duh. 

Tu, Fecioară îndrumătoare, dezlegi nerodirea 
femeilor şi sfințeşti şi îndrepți către calea 
pocăinţei cu apărarea Ta caldă pe cei ce sunt 
greu robiţi de stăpânirea vrăjmaşului. 


Şi acum şi pururea şi în vecii vecilor. 

De neputinţele trupeşti şi de păcatele sufleteşti, 
pe cei ce vin cu dragoste către acoperământul 
Tău cel dumnezeiesc, învredniceşte-i să fie 
tămăduiţi, Născătoare de Dumnezeu, care ai 
născut nouă pe Mântuitorul Hristos. 


CANTAREA A 8-A 


Stih: Preasfântă Născătoare de Dumnezeu, 
miluieşte-ne pe noi. 


Nu trece cu vederea pe cei ce au trebuință de 
ajutor de la Tine, Fecioară, care cântă şi Te 


preaînalţă întru toţi vecii. 

Obştea sfântului Xenofont are Icoana Ta cea 
dumnezeiască, îndrumătoarea, pentru aceea 
măreşte purtarea Ta de grijă. lar noi, cinstita 
Biserică „Sf. Mare Muceniţă Ecaterina”, îţi 
mulțumim ie şi Te preaslăvim, ca pe 
apăratoarea noastră, avându-te pe Tine 
ocrotitoare şi bisericii păzitoare. 

Izbăveşte, Fecioara, din necazuri şi primejdii 
pe cei ce Te cheamă cu tot sufletul, că Tu eşti 
Apărătoarea noastră. 

Izbăvindu-ne din boli prin harul Tău cel 
dumnezeiesc, Fecioară îndrumătoare, aducem 
Ție cu credinţă cântare de mulţumire. 


Slavă Tatălui şi Fiului şi Sfântului Duh. 

Biserica Ta cea sfântă, Fecioară, care se 
închină cu credință Icoanei Tale celei 
dumnezeieşti, acoper-o şi păzeşte-o de ispitele 


cele fără de număr. 


Şi acum şi pururea şi în vecii vecilor. 

Tu izgoneşti asuprirea şi năvălirea patimilor, 
Fecioară; pentru aceea Te lăudam întru toţi 
vecii. 


IRMOSUL 


Sa lăudam, bine să cuvântam şi să ne închinăm 
Domnului, cântându-i şi preaînălțându-L pe 
Dânsul întru toţi vecii. 

Pe împăratul ceresc, pe care îl laudă oştile 
îngereşti, „lăudaţi-l şi-L preaînălţaţi întru toţi 
Vecil”. 


CANTAREA A 9-A 


Stih: Preasfântă Născătoare de Dumnezeu, 
miluieşte-ne pe noi. 


Cu adevărat, Născătoare de Dumnezeu, Te 
mărturisim pe Tine Fecioară curată, noi cei 
izbăviţi prin Tine, slăvindu-Te cu cetele cele 
fără de trup. 

Dăruind tămăduiri din belşug celor care cer şi 
întâmpinând pretutindeni pe cei ce Te cheamă, 

Te-ai făcut, Fecioară, pricină de laudă a tot 
neamul. 

Biserica Ta cea sfântă şi pe toţi creştinii care 
într-un suflet strigă către Tine, Fecioară, 
păzeşte-i nevătămaţi de toată vrăjmăşia. 


Binecuvântam pe Tatăl, pe Fiul şi pe Sfântul 
Duh Dumnezeu. 


Fă cerească mintea mea cu iubirea Fiului Tău, 
Fecioară, şi îndrumă-ne totdeauna către căile 
pocăinţei, ca o îndrumătoare. 


Şi acum şi pururea şi în vecii vecilor. 


De sus nu mă părăsi, trimițând darurile 
bunătăţii Tale celei multe celor ce Te măresc 
cu inima neîndoită. 


Catavasia: 


O, prealuminate nor, Maica lui Dumnezeu, pe 

cei ce se luptă cu noi surpă-i, cu dreapta Ta cea 

stăpânitoare şi atotputernică; celor ce sunt în 

scârbe le ajută, pe cei asupriţi îi mântuieşte şi 

dezleagă de păcate pe cei ce se roagă ie; că 
toate le poţi, câte le voieşti. 


Apoi: 

Cuvine-se cu adevărat să le  fericim, 
Născătoare de Dumnezeu, Cea pururea fericită 
şi prea nevinovată şi Maica Dumnezeului 
nostru. Ceea ce eşti mai cinstită decât 
Heruvimii şi mai slăvită, fără de asemănare, 
decât Serafimii, Care fără stricăciune pe 
Dumnezeu Cuvântul ai născut, pe Tine, cea cu 
adevărat Născătoare de Dumnezeu, Te mărim. 
Cu dumnezeiască dragoste monahul loan din 
Rusiconul Sfântului Aton te-a dăruit bisericii 
noastre. lar noi, cei ce ne împărtăşim de 
binefacerile ce neîncetat, în chip tainic şi 
minunat, se revarsă asupra celor ce o cinstesc, 
de aceea Te lăudam şi Te  mărim, 
îndrumătoare. 

Icoana Ta izvorăşte în chip minunat tămăduiri 
nenumărate celor ce Te cheamă cu credinţă; 
pentru aceasta tot glasul vesteşte harul Tău, 
lăudând minunile Tale, îndrumătoare. 

Cine va cânta purtarea Ta de grijă şi harul Tău 
pe care le ai pentru toţi, Maica lui Dumnezeu, 

că dai rod pântecelor neroditoare şi opreşti 
zăduful tuturor patimilor. 

Bucură-te, dumnezeiască biserică a Maicii 
Domnului, ce ai în sânurile tale Icoana cea 
cinstită; de aceea Te laudă toată lumea, 
Născătoare de Dumnezeu, împărtaşindu-se de 
darurile Tale. 

Cu îndurare vezi, îndrumătoare, pe cei ce stau 
la Icoana Ta cea cinstită şi împlineşte cererile 
tuturor, Fecioară îndrumătoare. 

Mute să fie buzele păgânilor celor ce nu se 
închină cinstitei Icoanei Tale, celei zugrăvite 
de Sfântul Apostol si Evanghelist Luca, ceea 
ce se cheama Povăţuitoarea. 

Pe cei ce caută cu credință la acoperământul 
Tău, îndrumatoare Marie, şi pe cei ce strigă cu 
credință numele Tău cel dumnezeiesc, 
păstrează-i nevătămaţi de dureri şi necazuri. 
Toate  oştile  îngereşti,  Înaintemergătorul 
Domnului, cei doisprezece Apostoli şi toţi 
Sfinții, împreună cu Născătoarea de 
Dumnezeu, faceți rugăciuni ca să ne 
mântuiască pe noi. 

Sfinte Dumnezeule, Sfinte tare, Sfinte fără de 
moarte, miluieşte-ne pe noi. (de 3 ori) 


Troparele de umilinţă, ectenia cererilor şi 
apolisul, cu care cântam: 


TROPARUL PREASFINTEI 
INDRUMATOARE (GLAS I): 


Icoanei Tale celei sfinte, numită 
îndrumătoarea, închinându-i-ne acum cu multă 
credinţă, Te lăudam, Curată Fecioară, căci ca 
ne-a fost adusă în chip minunat, în ziua Sf. 
Ierarh Nicolae, revărsând către noi minunile 
Tale şi izbăvindu-ne din toate nevoile; de 
aceea, cu dragoste strigăm ie: Slavă 
milostivirii Tale, Curată, Slavă pavezei Tale, 
Slavă purtării Tale de grija, Una Prealaudată. 


Glas II: Când Te-ai pogorât la moarte, Cel ce 
eşti viață fără de moarte, atunci iadul l-ai 
omorât cu strălucirea Dumnezeirii şi când ai 
înviat pe cei morți din cele de dedesubt, toate 
puterile cereşti au strigat: Dătătorule de viaţă, 
Hristoase, Dumnezeul nostru, slavă Ție. 

AL DOILEA TROPAR AL PREASFINTEI 
INDRUMATOARE: 


Pe cei ce caută cu credinţă la acoperământul 
Tău cel minunat şi la apărarea Ta cea caldă, 
Fecioară îndrumatoare, Maica lui Hristos 
Dumnezeu, scapă-i din toată boala şi toată 
nevoia şi toate necazurile şi încercarile; că toţi 
către Tine îndreptam privirile şi chemăm cu 
credință numele Tău cel preasfant, Stăpână. 


CONDACUL INDRUMATOAREI: 


Lăudăm minunile Fecioarei pe care în chip 
minunat le-a facut în timpurile noastre şi 
Icoanei Celei Prea Curate numită 
Îndrumătoarea, care a fost adusă aici din 
Mănăstirea  Rusicon spre pavază şi 
acoperământ, ne închinăm strigând: Bucură-te, 
Maica Preacurată. 


Apoi, Preotul zice ectenia: 
Miluieşte-ne, pe noi, Dumnezeule, după mare 
mila Ta, rugămu-ne ie, auzi-ne şi ne 
miluieşte. 

40 


Strana: Doamne miluieşte. (de 3 ori) 


Încă ne rugăm pentru mila, viaţa, pacea, 
sănătatea, mântuirea, cercetarea, iertarea, buna- 
sporire şi chivernisire a robilor lui Dumnezeu 
(N) şi pentru ca să li se ierte lor toată greşeala 
cea de voie şi cea fără de voie. 


Strana: Doamne miluieşte. (de 3 ori) 


Încă ne rugăm ca să fie păzit sfânt locaşul 
acesta, ţara aceasta, oraşul acesta şi toate 
oraşele şi satele, de boală, de foamete, de 
cutremur, de potop, de foc, de sabie, de venirea 
altor neamuri asupra noastră şi de războiul cel 
dintre noi; pentru că milostiv, blând şi lesne 
iertător să ne fie nouă Bunul şi lubitorul de 
oameni Dumnezeul nostru, şi să-Și întoarcă 
toată mânia, care se porneşte asupra noastră, să 
ne izbăvească pe noi de îngrozirea Lui cea 
dreaptă, care este asupra noastră, şi să ne 
miluiască pe noi. 


Strana: Doamne miluieşte. (de 40 ori) 

Auzi-ne pe noi, Dumnezeule, Mântuitorul 
nostru, nădejdea tuturor marginilor pământului 
şi a celor ce sunt pe mare departe şi, Milostive 
Stăpâne, milostiv fii nouă, pentru păcatele 
noastre şi ne miluieşte pe noi. 


Strana: Doamne miluieşte (de 3 ori), iar preotul 
zice ecfonisul: 
Că milostiv şi iubitor de oameni Dumnezeu 
eşti şi Ţie slavă înălțăm, Tatălui şi Fiului şi 
Sfântului Duh, acum şi pururea şi în vecii 
vecilor. Amin. 


Iar apoi se zice: 

Acatistul Maicii Domnului al Bunei Vestiri 
(25 MARTIE) 
Condacul 1: 


Apărătoare Doamnă, pentru  biruinţă, 
mulţumiri, izbăvindu-ne din nevoi, aducem ţie, 
Născătoare de Dumnezeu, noi, robii tăi. Ci, ca 
ceea ce ai stăpânire nebiruită, slobozeşte-ne din 
toate nevoile, ca să strigam ie: Bucură-te, 
Mireasă, pururea Fecioară! 


Icosul 1: 


Îngerul cel mai întâistătător, din cer a fost 
trimis să zică Născătoarei de Dumnezeu: 
Bucură-te! Şi împreună cu glasul cel netrupesc, 
văzându-Te pe Tine, Doamne, întrupat, s-a 
spăimântat şi a strigat către Dânsa unele ca 
acestea: 

Bucură-te, cea prin care răsare bucuria; 
Bucură-te, cea prin care piere blestemul; 
Bucură-te, chemarea lui Adam celui căzut; 
Bucură-te, izbăvirea lacrimilor Evei; 
Bucură-te, înălţime, întru care anevoie se suie 
gândurile omeneşti; 

Bucură-te, adâncime, care nu te poţi vedea 
lesne cu ochii îngereşti; 

Bucură-te, că eşti scaun Împăratului; 
Bucură-te, că porţi pe Cel ce poartă toate; 
Bucură-te, steaua, care arăţi Soarele; 
Bucură-te, pântecele dumnezeieştii întrupări; 
Bucură-te, cea prin care se înnoieşte făptura; 
Bucură-te, cea prin care prunc se face 
Făcatorul; 

Bucură-te, Mireasă, pururea Fecioară! 


Condacul 2: 


Văzându-se pe sine Sfânta întru curăţie, a zis 
lui Gavriil cu îndrăznire: glasul tău preamărit 
se arată a fi cu anevoie primit sufletului meu; 
cum vesteşti mie naştere cu zămislire fără 
sămânță, strigând: Aliluia! 


Icosul 2: 
Înţelesul cel greu de pătruns căutând Fecioara 


să-L înţeleagă, a strigat către cel ce slujea: Din 
pântece curat, cum este cu putinţă să se nască 

fiu, spune-mi? lar el a zis către ea, cu frică, 
strigând aşa: 

Bucură-te, tăinuitoarea sfatului celui nespus; 
Bucură-te, încredințarea celor ce au trebuinţă 
de tăcere; 

Bucură-te, începătura minunilor lui Hristos; 
Bucură-te, capul poruncilor Lui; 

Bucură-te, scara cerului, pe care S-a pogorât 
Dumnezeu; 

Bucură-te, pod, care treci la cer pe cei de pe 
pământ; 

Bucură-te, minune, care de îngeri eşti mult 
slăvită; 

Bucură-te, ceea ce eşti rana de mult plâns a 
diavolilor; 

Bucură-te, ceea ce ai născut lumina cea 
neapusă; 

Bucură-te, ceea ce n-ai învăţat pe nici unul în 
ce chip a fost; 

Bucură-te, ceea ce covârşeşti mintea celor 
înţelepţi; 

Bucură-te, ceea ce luminezi gândurile celor 
credincioşi; 

Bucură-te, Mireasă, pururea Fecioară! 

Condacul 3: 


Puterea Celui de sus a umbrit atunci, spre 
zămislire, pe ceea ce nu ştia de nuntă şi 
pântecele ei cel cu bună roadă, ca o țarină 
dulce, l-a arătat tuturor celor ce vor să secere 
mântuire, când vor striga aşa: Aliluia! 


Icosul 3: 


Având Fecioara primit în pântece pe 
Dumnezeu, a alergat la Elisabeta; iar pruncul 
aceleia, îndată cunoscând închinarea ei, s-a 
bucurat, şi cu salturile în pântece, ca prin nişte 
cântări, a strigat către Născătoarea de 
Dumnezeu: 

Bucură-te, viţa mlădiţei celei neveştejite; 
Bucură-te, câştigarea rodului celui fără de 
moarte; 

Bucură-te, ceea ce ai lucrat pe Lucrătorul cel 
iubitor de oameni; 

Bucură-te, ceea ce ai născut pe Săditorul vieţii 
noastre; 

Bucură-te, brazdă, care ai crescut înmulţirea 
milelor; 

Bucură-te, masă, care porți îndestularea 
milostivilor; 

Bucură-te, ceea ce înfloreşti Raiul desfătării; 
Bucură-te, ceea ce găteşti adăpostire sufletelor; 
Bucură-te, tămâia rugăciunii celei primite; 
Bucură-te, curăţia a toată lumea; 

Bucură-te, voia cea bună a lui Dumnezeu către 
Noi, cei muritori; 

Bucură-te, îndrăznirea celor muritori către 
Dumnezeu; 

Bucură-te, Mireasă, pururea Fecioară! 


Condacul 4: 


Vifor de gânduri necuviincioase având în sine, 
înțeleptul Iosif s-a tulburat, uitându-se spre tine 
cea neamestecată cu nunta, gândind că eşti 
furată de nuntă ceea eşti fără de prihană; iar 
dacă a cunoscut că zămislirea ta este de la 
Duhul Sfânt, a zis: Aliluia! 


47 


Icosul 4: 


Au auzit păstorii pe îngeri lăudând venirea lui 
Hristos în trup şi, alergând ca la un păstor, L- 
au văzut pe Acesta ca pe un Miel fără de 
prihană în braţele Mariei, pe care lăudând-o au 
ZIS: 

Bucură-te, Maica Mielului şi a Păstorului; 
Bucură-te, staulul oilor cuvântătoare; 
Bucură-te, ceea ce eşti muncire pentru 
vrăjmaşii cei nevăzuţi; 

Bucură-te, ceea ce deschizi uşile Raiului; 
Bucură-te, că cele cereşti se bucură cu cele 
pământeşti; 

Bucură-te, că cele pământeşti  dănţuiesc 
împreună cu cele cereşti; 

Bucură-te, gura Apostolilor cea fără de tăcere; 
Bucură-te,  îndrăznirea cea  nebiruită a 
purtătorilor de chinuri; 

Bucură-te, temeiul cel tare al credinţei; 
Bucură-te, cunoştinţa harului cea luminoasă; 
Bucură-te, cea prin care s-a golit iadul; 
Bucură-te, cea prin care noi ne-am îmbrăcat cu 
slavă; 

Bucură-te, Mireasă, pururea Fecioară! 

Condacul 5: 


Steaua cea cu dumnezeiască mergere văzând-o 
magii, au mers pe urma luminii ei; şi, ţinând-o 
ca pe o făclie, cu dânsa căutau pe Împăratul cel 
Tare; şi, ajungând pe Cel neajuns, s-au bucurat 
strigându-I: Aliluia! 


Icosul 5: 


Au văzut pruncii haldeilor în mâinile Fecioarei 
pe Cel ce a zidit pe oameni cu mâna; şi, 
cunoscându-L a fi Stăpân, măcar de a şi luat 
chip de rob, s-au grăbit cu daruri a-l sluji Lui şi 
a striga celei binecuvântate: 

Bucură-te, Maica stelei celei neapuse; 
Bucură-te, raza zilei celei de taină; 

Bucură-te, ceea ce ai stins cuptorul 
înşelăciunii; 

Bucură-te, ceea ce luminezi pe tăinuitorii 
Treimii; 

Bucură-te, ceea ce ai lepădat dintru dregătorie 
pe tiranul cel fără de omenie; 

Bucură-te, ceea ce ai arătat pe Domnul Hristos 
iubitorul de oameni; 

Bucură-te, ceea ce ne-ai izbăvit din slujirea cea 
idolească; 

Bucură-te, ceea ce ne curăţeşti de lucrurile cele 
întinate; 

Bucură-te, ceea ce ai stins închinăciunea 
focului; 

Bucură-te, ceea ce ne-ai izbăvit de văpaia 
patimilor; 

Bucură-te, îndreptătoarea înţelepciunii celor 
credincioşi; 

Bucură-te, veselia tuturor neamurilor; 
Bucură-te, Mireasă, pururea Fecioară! 


Condacul 6: 


Vestitori purtători de Dumnezeu făcându-se 
magii, s-au întors în Babilon, săvârşind 
proorocia Ta; şi, mărturisindu-te pe Tine, 
Hristoase, tuturor au lăsat pe Irod ca pe un 
mincinos, că nu ştia să cânte: Aliluia! 

Icosul 6: 


Strălucind Tu în Egipt lumina adevărului, ai 

izgonit întunericul minciunii; că idolii lui, 

Mântuitorule, nerăbdând tăria Ta, au căzut; iar 

cei ce s-au izbăvit de dânşii strigau către 

Născătoarea de Dumnezeu: 

Bucură-te, îndreptarea oamenilor; 

Bucură-te, căderea diavolilor; 

Bucură-te, ceea ce ai călcat rătăcirea 

înşelăciunii; 

Bucură-te, ceea ce ai vădit înşelăciunea 

idolească; 

Bucură-te, mare, care ai înecat pe faraonul cel 

netrupesc; 

Bucură-te, piatră, care ai adăpat pe cei însetaţi 

de viaţă; 

Bucură-te, stâlp de foc, care povăţuieşti pe cei 

dintru întuneric; 

Bucură-te, acoperământul lumii, cel mai lat 

decât norul; 

Bucură-te, hrană cea în loc de mană; 

Bucură-te, slujitoarea desfătării celei Sfinte; 

Bucură-te, pământul făgăduinţei; 

Bucură-te, cea dintru care curge miere şi lapte; 

Bucură-te, Mireasă, pururea Fecioară! 


Condacul 7: 


Vrând Simeon să se mute din acest veac 
înşelător de acum, Te-ai dat lui ca un prunc, 
dar Te-ai făcut cunoscut lui şi ca Dumnezeu 
desăvârşit; pentru aceea s-a mirat de 
înţelepciunea Ta cea nespusă, strigând: Aliluia! 


Icosul 7: 


Arătat-a făptură nouă, aratându-Se Făcătorul 
nouă, celor ce suntem făcuţi de Dânsul, 
răsărind din pântecele cel fără de sămânță şi 
păzindu-l întreg, precum a fost, ca, văzând 
minunea, să o lăudam pe Dânsa, strigând: 
Bucură-te, floarea nestricăciunii; 

Bucură-te, cununa înfrânării; 

Bucură-te, ceea ce ai strălucit chipul învierii; 
Bucură-te, ceea ce ai arătat viaţa îngerească; 
Bucură-te, pomul cel cu luminoasă roadă, din 
care se hrănesc credincioşii; 

Bucură-te, copacul cel înfrunzit cu bună 

umbră, sub care mulţi se acoperă; 

Bucură-te, ceea ce ai purtat în pântece pe 
Povăţuitorul celor rătăciţi; 

Bucură-te, ceea ce ai născut pe Izbăvitorul 
celor robiţi; 

Bucură-te, îmblânzirea  Judecătorului celui 
drept; 

Bucură-te, iertarea a multor greşiţi; 

Bucură-te, haina celor goi de îndrăzneală; 
Bucură-te, dragostea care biruieşte toată 
dorirea; 

Bucură-te, Mireasă, pururea Fecioară! 


Condacul 8: 


Văzând naştere străină să ne înstrăinam din 
lume, mutându-ne mintea la cer; că pentru 
aceasta Dumnezeu cel preaînalt pe pământ S-a 
arătat om plecat, vrând să tragă la înălțime pe 
cei ce strigă Lui: Aliluia! 

Icosul 8: 


Cu totul a fost între cei de jos, iar de cei de sus, 
nicicum nu S-a depărtat Cuvântul cel 
necuprins; că dumnezeiască pogorâre a fost, iar 
nu mutare din loc, şi naştere din Fecioară 
primitoare de Dumnezeu, care aude acestea: 
Bucură-te, încăperea lui Dumnezeu celui 
neîncăput; 
Bucură-te, uşa tainei celei de cinste; 
Bucură-te, auzirea cea cu nepricepere a celor 
necredincioşi; 
Bucură-te, lauda cea fără de îndoire a celor 
credincioşi; 
Bucură-te, căruţa cea preasfântă a Celui ce este 
pe heruvimi; 
Bucură-te, sălaşul cel preaslăvit al Celui ce 
este pe serafimi; 
Bucură-te, cea care ai adunat cele potrivnice 
întru una; 
Bucură-te, ceea ce ai împreunat fecioria şi 
naşterea; 
Bucură-te, cea prin care s-a dezlegat călcarea 
poruncii; 
Bucură-te, cea prin care s-a deschis Raiul; 

Bucură-te, cheia împărăției lui Hristos; 
Bucură-te, nădejdea bunătăţilor celor veşnice; 
Bucură-te, Mireasă, pururea Fecioară! 


Condacul 9: 


Toată firea îngerească s-a minunat de lucrul cel 
mare al întrupării Tale; că pe Cel neapropiat, 
ca Dumnezeu, L-a văzut om apropiat tuturor, 
petrecând împreună cu noi şi auzind de la toţi: 
Aliluia! 


Icosul 9: 


Pe ritorii cei mult vorbitori îi vedem tăcând ca 
nişte peşti fără de glas, despre tine, Născătoare 
de Dumnezeu; că nu se pricep sa spună în ce 
Chip şi fecioară ai rămas şi ai putut naşte. lar 
noi, minunându-ne de o minune ca aceasta, cu 
credinţă strigam: 

Bucură-te, sălaşul Înţelepciunii lui Dumnezeu; 
Bucură-te, comoara rânduielii Lui; 

Bucură-te, ceea ce arăţi pe filosofi neînţelepţi; 
Bucură-te, ceea ce ai vădit pe cei meşteri la 
cuvânt a fi necuvântători; 

Bucură-te, că au înnebunit întrebătorii cei 
cumpliți; 

Bucură-te, că s-au veştejit făcătorii de basme; 
Bucură-te, ceea ce ai rupt vorbele cele 
încurcate ale atenienilor; 

Bucură-te, ceea ce ai umplut mrejele 


pescarilor; 
Bucură-te, ceea ce ne-ai tras din adâncul 
necunoştinței; 


Bucură-te, ceea ce pe mulţi i-ai luminat la 
minte; 

Bucură-te, corabia celor ce vor să se 
mântuiască; 

Bucură-te, limanul celor ce umblă cu corăbiile 
acestei vieţi; 

Bucură-te, Mireasă, pururea Fecioara! 


Condacul 10: 


Vrând să mântuiască lumea, Împodobitorul 
tuturor a venit la ea, aşa cum Însuşi făgăduise; 
ŞI, păstor fiind, ca Dumnezeu, pentru noi S-a 
arătat om ca noi; căci cu asemănarea chemând 
pe cel asemenea, ca un Dumnezeu, aude: 
Aliluia! 

Icosul 10: 


Zid eşti fecioarelor, Născătoare de Dumnezeu 
Fecioară, şi tuturor celor ce aleargă la tine; ca 
Făcătorul cerului şi al pământului te-a gătit pe 
tine, Curată, sălăşluindu-se în pântecele tău şi 
învățând pe toţi să strige: 
Bucură-te, turnul fecioriei; 
Bucură-te, uşa mântuirii; 
Bucură-te,  începătoarea  prefacerii celei 
înţelegătoare; 
Bucură-te, dătătoarea bunătăţii celei 
dumnezeieşti; 
Bucură-te, că tu ai înnoit pe cei zămisliţi cu 
ruşinea; 
Bucură-te, că tu ai învăţat pe cei furați de 
minte; 
Bucură-te, ceea ce ai stricat pe stricătorul 
gândurilor; 
Bucură-te, ceea ce ai născut pe Semănătorul 
curăției; 
Bucură-te, cămara nunţii celei fără de sămânță; 
Bucură-te, ceea ce ai împreunat cu Domnul pe 
cei credincioşi; 

Bucură-te, ceea ce între fecioare singură ai fost 
bună hrănitoare de prunc; 

Bucură-te, cămara cea împodobită a sufletelor 
Sfinților; 

Bucură-te, Mireasă, pururea Fecioară! 


Condacul 11: 


Împărate Sfinte, de i-am aduce cântări şi 
psalmi la număr întocmai ca nisipul, nimic nu 
plinim cum se cuvine, căci se biruieşte toată 
cântarea care se îndreaptă către mulțimea 
milelor Tale celor multe, pe care le-ai dat celor 
ce-Ți strigă Ție: Aliluia! 


Icosul 11: 


Făclie primitoare de lumină, arătată celor ce 
sunt întru întuneric, o vedem pe Preasfânta 
Fecioară; că, aprinzând în sine Focul cel 
netrupesc, îndreptează spre cunoştinţa cea 
dumnezeiască pe toţi, şi luminează mintea cu 
raza şi cu chemarea se cinsteşte cu acestea: 
Bucură-te, raza Soarelui celui înţelegător; 
Bucură-te, raza Luminii celei neapuse; 

Bucură-te, fulgerul care luminezi sufletele; 
Bucură-te, ceea ce îngrozeşti pe vrăjmaşi ca un 
tunet; 

Bucură-te, că dintru tine a răsărit strălucirea 
cea cu multă lumină; 

Bucură-te, că ai izvorât râul care curge cu ape 
multe; 

Bucură-te, ceea ce ai zugrăvit chipul 
colimvitrei; 

Bucură-te, ceea ce curăţesti întinăciunea 
păcatului; 

Bucură-te, baie, care speli conştiinţa; 
Bucură-te, paharul, care dregi bucuria; 
Bucură-te, mireasma mirosului celui bun al lui 
Hristos; 

Bucură-te, viaţa veseliei celei de taină; 
Bucură-te, Mireasă, pururea Fecioară! 


Condacul 12: 

Vrând sa dea har datoriilor celor de demult, 
dezlegătorul tuturor datoriilor omeneşti a venit 
singur la cei ce se depărtaseră de harul Lui, şi, 


rupând zapisul, aude de la toți: Aliluia! 

Icosul 12: 


Cântând naşterea ta, te lăudam toţi, ca pe o 
Biserică însuflețită, Născătoare de Dumnezeu; 
că, locuind în pântecele tău, Domnul, Care ţine 
toate cu mâna, a Sfinţit, a slăvit şi a învăţat pe 
toţi să strige către tine: 

Bucură-te, locaşul lui Dumnezeu-Cuvîntul; 
Bucură-te, SFÂNTĂ, ceea ce eşti mai mare 
decât Sfinţii; 

Bucură-te, chivot poleit cu Duhul; 

Bucură-te, comoara vieţii cea neîmpuţinată; 
Bucură-te, coroana cea scumpă a împăraţilor 
celor credincioşi; 

Bucură-te, lauda cea de cinste a preoţilor celor 
CUVIOŞI; 

Bucură-te, stâlpul Bisericii cel neclintit; 
Bucură-te, zidul împăraţiei cel nebiruit; 
Bucură-te, cea prin care se înalţă biruinţele; 
Bucură-te, cea prin care cad vrăjmaşii; 
Bucură-te, tămăduirea trupului meu; 

Bucură-te, izbăvirea sufletului meu; 

Bucură-te, Mireasă, pururea Fecioară! 


60 


CONDAC 13 


O, Maică prealăudată, care ai născut pe 
Cuvântul, Cel ce este mai Sfânt decât toţi 
Sfinţii, primind acest dar de acum, izbăveşte de 
toată ispita şi scoate din munca ce va să fie, pe 
toţi cei ce-ţi cântă: Aliluia! (acest condac se 
zice de trei ori) 

Apoi se zice Icosul întâi şi Condacul întâi: 


RUGACIUNE CATRE PREASFÂNTA 
NĂSCĂTOARE DE DUMNEZEU ŞI 
PURUREA FECIOARA MARIA 


Preacurată Doamnă, Stăpână, de Dumnezeu 
Născătoare Fecioară, care poţi face tot binele, 
primeşte aceste daruri, care se cuvin numai ţie, 
de la noi, nevrednicii robii tăi, ceea ce eşti 
aleasă din toate neamurile, i te-ai arătat mai 
înaltă decât toate făpturile cereşti şi pământeşti. 
Căci pentru tine a fost cu noi Domnul 
puterilor; şi prin tine am cunoscut pe Fiul lui 
Dumnezeu, şi ne-am învrednicit Sfântului Lui 
Trup şi Preacuratului Lui Sânge. Pentru aceea 
fericită eşti întru neamurile neamurilor, ceea ce 

eşti de Dumnezeu fericită, mai luminată decât 
Heruvimii şi mai cinstită decât Serafimii fiind. 

Şi acum, Preasfântă Stăpână de Dumnezeu 
Născătoare Fecioara întru tot cântată, nu înceta 
a te ruga pentru noi, nevrednicii robii tăi, ca să 
ne izbăvim de tot sfatul celui înşelător, şi de 
toată primejdia şi să fim păziţi nevătămaţi de 
toată lovirea cea înveninată a diavolului; ci 
până la sfârşit cu rugăciunile tale, păzeşte-ne 
pe noi neosândiţi. Că întru paza şi cu ajutorul 
Tău fiind mântuiţi, slavă, laudă, mulţumire şi 
închinăciune, pentru toate să înălțăm unuia în 
Treime Dumnezeu, Ziditorul tuturor, acum şi 
pururea şi în vecii vecilor. 

Amin. 

PRAVILA DE RUGĂCIUNE 
__ "BOGORODICINAIA” 
NĂSCĂTOARE DE DUMNEZEU 


Adică citirea de 150 de ori a cântării 
aduse din ceruri de către Arhanghelul Gavriil 
ca închinăciune Preasfântei Fecioare Maria, 
Născătoarea de Dumnezeu: 

„„ Născătoare de Dumnezeu Fecioară, 
bucură-te ! Ceea ce eşti plină de har, Marie, 
Domnul este cu Tine. Binecuvântată eşti Tu 
între femei şi binecuvântat este rodul 
pântecelui Tău, că ai născut pre 
Mântuitorul sufletelor noastre”. 

Această pravilă a fost dată de Maica 
Domnului însăşi în veacul al VIl-lea şi 
odinioară era săvârşită de către toţi creştinii. 
Mai pe urmă însă a fost dată uitării. 
Preacuviosul Serafim de Sarov a amintit de 
această pravilă. În chilia lui s-a găsit o 
cărticică veche cu descrierea minunilor 
petrecute cu oamenii care împlineau această 
pravilă. Citirea de 150 de ori a rugăciunii 


"Bogorodicinaia" îi aduce creştinului un mare 
63 


folos. Domnul ne-a arătat cât de puternică este 
rugăciunea Preacuratei Sale Maici înaintea Lui 
şi cât de eficient este ajutorul acordat de Ea; în 
cele mai dificile împrejurări şi cu totul pe 
neaşteptate Ea ne-a întins mâna Sa izbăvitoare. 

Citirea de 150 de ori a rugăciunii 
„Bogorodicinaia” îndepărtează mânia lui 
Dumnezeu şi chiar verdictul judecătorului 
Cunoscător-de-inimi este amânat. O, ce mare 
îndrăzneală ! „Bogorodicinaia” din focul 
patimilor ne scoate, din fundul beznei ne 
ridică; cu acesta rugăciune nicicând nu vom 
pieri, în foc nu vom arde, cei tulburaţi 
sufleteşte ne vom tămădui, cei întinaţi cu 
păcatele ne vom curăţi, cei omorâţi de patimi 
vom învia şi vom cânta cu bucurie : 

« Născătoare de Dumnezeu, Fecioară, 
Bucură-te !» 

La începutul acestei pravile se citesc 
rugăciunile: 


Tatăl nostru, Carele eşti în ceruri, 
sfințească-Se numele Tău, vie împărăţia Ta, 
facă-se voia Ta, precum în Cer aşa şi pre 
pământ. Pâinea noastră cea spre fiinţă dă-ne-o 

nouă astăzi şi ne iartă nouă greşalele noastre, 
precum şi noi iertăm greşiților noştri. Şi nu ne 
duce pre noi în ispită ci ne izbăveşte de cel 
viclean. 

Uşa  milostivirii  deschide-o nouă, 
Binecuvântată Născătoare de Dumnezeu, ca să 
nu pierim noi, cei ce nădăjduim întru Tine, ci 
să ne mântuim prin Tine din nevoi, că Tu eşti 
mântuirea neamului creştinesc. 


Mântuieşte, Doamne, pre părintele meu 
duhovnicesc (numele) si pre toţi fii lui 
duhovniceşti şi pre fraţii noştri întru Hristos şi 
pre toate rudeniile cele după duh şi după trup, 
întăreşte-i,  apăra-i şi  miluieşte-i, dă-le 
mângâiere în scârbe şi vindecare de boale. 
Doamne ! Trimite-i lui harul Sfântului Duh şi 
pentru rugăciunile Născătoarei de Dumnezeu 
ajută-ne, Doamne, să ne îndreptam viaţa şi să 
ne mântuim sufletele noastre. Amin ! 


Apoi, după fiecare 10 rugăciuni citim „Uşa 


milostivirii”, după care ne rugăm la Maica 
Domnului după trebuințele fiecăruia cu 

cuvintele noastre, adăugând următoarele 
cereri: 


După primele 10 rugăciuni : O, Preasfântă 
Stăpână Născătoare de Dumnezeu, mântuieşte 
şi păzeşte pre toți creştinii dreptmăritori, 
sporeşte-le credința şi pocăinţa, iar pre cei 
adormiţi  odihneşte-i în veşnica slavă a 
Domnului nostru. 


După 20 rugăciuni : O, Preasfântă Stăpână 
Născătoare de Dumnezeu, mântuieşte-i şi 
întoarce-i în Biserica Ortodoxă pre cei rătăciţi 
şi căzuţi robi ai Tăi ( numele). 


După 30 rugăciuni : O, Preasfântă Stăpână 
Născătoare de Dumnezeu, mântuieşte-l şi 
păzeşte-l pre părintele meu duhovnicesc 
(numele) şi cu sfintele rugăciunile lui 
miluieşte-mă pre mine, păcătosul. 


După 40 rugăciuni : O, Preasfântă Stăpână 
Născătoare de Dumnezeu, potoleşte întristările 
noastre şi trimite mângâiere celor scârbiţi şi 
bolnavi robi ai Tăi (numele). 

După 50 rugăciuni : O, Preasfântă Stăpână 
Născătoare de Dumnezeu, izbăveşte-mă de 
ispite şi de tot răul si năpăstuirile. 


După 60 rugăciuni : O, Preasfântă Stăpână 
Născătoare de Dumnezeu, ajuta-mă să 
săvârşesc toate lucrările mele întru slava lui 
Dumnezeu spre folosul celor apropiați. 


După 70 rugăciuni : O, Preasfântă Stăpână 
Născătoare de Dumnezeu, păzeşte-mă de tot 
răul şi acoperă-mă cu cinstitul Tău omofor. 


După 80 rugăciuni : O, Preasfântă Stăpână 
Născătoare de Dumnezeu, înviază sufletul meu 
şi dăruieşte-mi rugăciune statornică, către 
Tine. 


După 90 rugăciuni : O, Preasfântă Stăpână 
Născătoare de Dumnezeu, ajută-mi cu 
milostivirea Fiului Tău şi a Stăpânului nostru, 
ca să-mi trimită harul rugăciunii celei 
arzătoare şi osârdnice. 

După 100 rugăciuni : O, Preasfântă Stăpână 
Născătoare de Dumnezeu, înduplecă-l pre 
Domnul nostru lisus Hristos să mă miluiască 
pre mine, păcătosul, să-mi ierte toate păcatele 
şi să mântuiască păcătosul meu suflet. 


După 110 rugăciuni : O, Preasfântă Stăpână 
Născătoare de Dumnezeu, aprinde-mă cu 
iubirea Ta, întăreşte-mă cu credință şi 
luminează ochii mei întunecaţi cu păcatele. 


După 120 rugăciuni : O, Preasfântă Stăpână 
Născătoare de Dumnezeu, izbăveşte-mă de 
gânduri deşarte şi dăruieşte-mi cuget şi inimă 
avântată spre mântuire. 


După 130 rugăciuni : O, Preasfântă Stăpână 
Născătoare de Dumnezeu, trimite-mi pace 
sufletească, odihnă si sănătate trupească. 


După 140 rugăciuni : O, Preasfântă Stăpână 
Născătoare de Dumnezeu, dăruieşte-mi sfârşit 
paşnic şi netulburat şi călăuzeşte-mi sufletul 
prin vămile cele înfricoşătoare. 

După 150 rugăciuni : O, Preasfântă Stăpână 
Născătoare de Dumnezeu, să-mi fii mie, Maică 
a lui Dumnezeu, zid nebiruit şi protectoare 
puternică, nu mă respinge pre mine, păcătosul 
şi nevrednicul, care alerg la împărătescul Tău 
acoperământ, căci Tu eşti nădejdea creştinilor 
şi adăpostirea păcătoşilor. 


La sfârşitul Pravilei de rugăciune rostim : 


Cuvine-Se cu adevărat să Te fericim 
pre Tine, Născătoare de Dumnezeu, Cea 
pururea fericită şi preanevinovată şi Maica 
Dumnezeului nostru. Ceea ce eşti mai cinstită 
decât heruvimii şi mai slăvită fără de 
asemănare decât  serafimii, care fără 
stricăciune pre Dumnezeu-Cuvântul ai născut, 
pre Tine, Cea cu adevărat Născătoare de 
Dumnezeu, Te mărim. 


Slavă Tatălui şi Fiului şi Sfântului Duh şi 
acum şi pururea şi în vecii vecilor. Amin. 


Doamne miluieşte ! 
( de trei ori) 

Rugăciune către Preasfântă Născătoare de 
Dumnezeu 


Preasfântă de Dumnezeu Născătoare 
Fecioară, acoperă-mă şi mă păzeşte pre mine, 
robul Tău, de toată răutatea sufletului şi a 
trupului şi de tot vrăjmaşul cel nevăzut şi 
văzut. 

Bucură-te, Ceea ce eşti cu har dăruită, 
Marie, Domnul este cu tine ! Binecuvântată 
eşti Tu între femei si binecuvântat este rodul 
pântecelui tău, că ai născut pre Mântuitorul 
sufletelor noastre. Bucură-te şi Te veseleşte, 
Născătoare de Dumnezeu Fecioară şi Te roagă 
pentru robul Tău. Doamnă şi Stăpână a 
îngerilor şi Maică a creştinilor, ajută-mi mie 
robului Tău. O, Marie, cu totul fără de prihană, 
Bucură-te Mireasă  nenuntită. Bucură-te, 
bucuria celor necăjiţi şi mângâierea celor 
scârbiți, Bucură-te hrana celor flămânzi şi 
limanul celor înviforaţi. Bucură-te, Cea mai 
sfântă decât sfinții şi decât toată zidirea mai 
cinstită. Bucură-te, sfinţenia Tatălui, lăcaşul 
Fiului şi umbrirea Duhului Sfânt. Bucură-te, 
palatul de lumină al lui Hristos Dumnezeului 

nostru, Împăratul tuturor. Bucură-te, lauda 
creştinilor şi ajutătoarea cea gata a celor ce Te 
cheamă pre Tine. 

Preasfântă Stăpâna mea, păzeşte-mă 
sub acoperământul Tău, căci în preacuratele 
Tale mâini îmi pun duhul meu. Fii ajutătoare şi 
acoperământ sufletului meu în ziua cea 
înfricoşătoare a judecaţii şi roagă-Te pentru 
mine, nevrednicul, să intru curat şi limpezit în 
rai. Să nu mă lepezi, Doamna mea, pre mine, 
robul Tău, ci ajută-mi mie şi dă-mi împlinirea 
cererii. Izbăveşte-mă de toată primejdia, 
bântuiala, nevoia şi neputinţa şi dăruieşte-mi 
pocăință mai înainte de sfârşit. Că prin 
mijlocirea si ajutorul Tău, mântuindu-mă în 
viaţa aceasta de acum de tot vrăjmaşul văzut şi 
nevăzut, umblând cu plăcere de Dumnezeu în 
voia iubitului Tău Fiu şi Dumnezeului nostru, 
iar la ziua cea înfricoşătoare a judecaţi 
izbăvindu-mă de veşnica şi grozava muncă, să 
mă închin, să mulţumesc şi să slăvesc întru tot 
sfânt numele Tău în vecii vecilor. Amin ! 

Bucură-te, Cea plină de har! 
Bucură-te, Ceea ce eşti preafericită ! 
Bucură-te, Cea preabinecuvântată ! 
Domnul este cu Tine ! 

Aceasta pravilă se face în mănăstirea 
din Diveevo a Sf. Serafim de Sarov în fiecare 
seară, la ora 21, la procesiunea de pe Kanafka 


(Drumul Maicii Domnului, care înconjura 
mănăstirea). 

La praznicul Icoanei Îndrumătoarei 
21 ianuarie 2012 


Icoana nu este un simplu tablou, este o fereastră 
către veşnicie. Cinstirea icoanei trece dincolo, 
reprezentând întâlnirea simţurilor noastre cu 
prezenţa harică a celor înfăţişate în ea. La modul 
general, toate icoanele sunt făcătoare de minuni. 
Pentru că dacă ne vom ruga cu toată credința sau 
măcar cu o credinţă “cât un bob de muştar”, Sfinţii 
nu ne vor trece cu vederea şi ne vor trimite de la 
Bunul Dumnezeu darurile duhovniceşti pentru care 
ne-am rugat. În mod aparte unele icoane primesc 
prin pronie dumnezeiască un har deosebit. Este şi 
cazul acestei minunate icoane „Îndrumătoarea” ce a 
poposit în sfânt locaşul nostru. 

În mod minunat, viaţa multora dintre cei ce s- 
au rugat în faţa icoanei Maicii Domnului 
„Hodighitria” s-a schimbat. Mulţi au dobândit 
daruri spirituale la care nici nu mai îndrăzneau să 
spere. Unii au dobândit vindecări minunate, iar alţii 
o ”simplă“ binecuvântare ce le-a inundat haric 
inimile. 

Nu avem cuvinte să putem mulţumi Maicii 
Domnului pentru toate darurile primite, pentru 
toată Binecuvântarea trimisă, pentru marea şi 
nemăsurata Sa milă, pentru fiecare dintre copiii Săi. 

De multe ori ne-am gândit: câtă durere? câtă 
suferinţă a fost în sufletul Maicii Domnului când L- 
a văzut răstignit pe Fiul Său? 

Oare cum să nu ne înțeleagă durerea fiecăruia? 
Cine poate înţelege mai mult decât o mamă care a 
suferit? Ca orice mamă care îşi iubeşte copiii suferă 
alături de ei şi pentru ei, îi apără, îi ajută şi le 
dăruieşte toată dragostea. 

Ştim că Maica Domnului ne veghează şi ne 
îndrumă paşii în viaţă fiecăruia după trebuinţele 
sale, cele ştiute numai de Dumnezeu, pentru că 
orice durere, orice suferinţă ne este trimisă pentru a 
spori duhovniceşte, pentru a ne întări, pentru a 
descoperi ce este răbdarea şi pentru a învaţa să 
mulțumim pentru tot ceea ce primim. 

Pentru toate acestea, Maica Domnului să ne 
binecuvinteze şi să ne învrednicească să fim 
neobosiţi închinatori şi slujitori ai acestei Sfinte 
Icoane  Îndrumătoare, ce se prăznuieşte ca 
sărbatoare în fiecare an pe 21 ianuarie. 

Binecuvântare şi ajutor întru toate să se reverse 
peste toţi aceia care cu credinţă pentru Maica 
Domnului vor săvârşi la nevoie, dar şi cu bucurie 
Paraclisul Icoanei însoţit de Acatistul Bunei 
Vestiri. 

Vă punem la inimă cuvintele minunatului nostru 
părinte Arsenie Papacioc: „să ştiţi că oricare ar fi 
motivul întristărilor şi al supărărilor, sunt numai de 
la draci! Cum e posibil să deznădăjduim când avem 
un frate atât de grozav şi de puternic, care este 
Hristos, şi o mamă atât de cuprinzătoare, peste tot, 
care e Maica Domnului! Avem pe Maica 
Domnului, dacă este atât e destul! Maica Domnului 
este o nouă lume, Maicii Domnului îi place să stea 
la căpătâiul dureroşilor, la căpătâiul suferinzilor, 
deşi stăpâneşte întreg cerul şi pământul. Este o 
enorm de mare greşeală aşa cum spuneam, să nu-i 
ceri nimic! E foarte supărată pe aceia care nu-i cer 
nimic. Aţi venit la un praznic ceresc sub 
oblăduirea, mângâierea, bucuria, nespus de marea 
veşnicie fericită a Maicii Domnului! 

Aşa să vă ajute Dumnezeu prin mijlocirile Maicii 
Domnului!” 


Pr. Liviu Ghengeaua, 


Parohia „Sf. Mare Mc. Ecaterina” 
Constanţa, 21 ianuarie 2012 

